Елица Янкова, която завоюва първия медал за България на Олимпиадата в Рио, бе изключително щастлива от успеха си. Тя спечели трето място в женската борба в категория до 48 килограма и окачи бронзов медал на гърдите си.



"Този медал значи много за мен. Откакто е почнала Олимпиадата четем, че сме туристи и подобни негативни неща. Исках да докажа и на българите, и на чужденците, че още имаме онзи лъвски дух", започна развълнуваната Янкова.



"Знаех, че го мога, тренирала съм. Трябваше да отблагодаря за този труд. Посвещавам успеха на себе си, на семейството ми, на целия щаб и на целия отбор", допълни бронзовата медалистка от Олимпиадата.